Diomede-eilande - Wikipedia
Inheemse naam: острова Диомида / Diomede Islands
Diomede-eilande: Klein-Diomede (links) en Groot-Diomede (regs). Die foto is in 'n suidwaartse rigting geneem
Ligging Stille Oseaan, Beringstraat
Koördinate 65°47′N 169°01′W﻿ / ﻿65.783°N 169.017°W﻿ / 65.783; -169.017Koördinate: 65°47′N 169°01′W﻿ / ﻿65.783°N 169.017°W﻿ / 65.783; -169.017
Hoofeilande Ratmanof (Groot Diomede-eiland), Klein Diomede-eiland
Oppervlakte 36 vk km
Outonome okroeg Tsjoekotka
Bevolking 0 (Groot Diomede-eiland)
135 (Klein Diomede-eiland)
Die Diomede-eilande (Engels: Diomede Islands; Russies: острова́ Диоми́да, ostrová Diomída) is twee eilande wat in die middel van die Beringstraat geleë is. Die twee eilande is 3,8 km vanaf mekaar. Die een eiland, Groot Diomede, behoort aan Rusland en die tweede eiland, Klein Diomede, behoort aan die Verenigde State. Die Internasionale tydlyn gaan tussen die twee eilande deur; die amptelik tydsverskil is 21-uur. As gevolg van die tydverskil word soms na die eilande as "Môre-eiland" (Groot Diomede) en "Gister-eiland" (Klein Diomede) verwys. Dit is ook die grens tussen Amerika en Rusland. Klein Diomede val onder die beheer van die deelstaat Alaska. Groot Diomede is die oostelikste punt van Rusland en behoort tot die outonome okroeg Tsjoekotka.
Nasa-Satellietbeeld van die Diomede-eilande
Die Deen Vitus Bering het die eilande op 16 Augustus 1728 ontdek terwyl hy 'n Russiese ekspedisie gelei het. Hy het die die naam Diomede-eilande aan die eilande gegee omrede 16 Augustus deur die Russies-Ortodokse Kerk gevier word as St. Diomede-dag na aanleiding van die martelaar St. Diomede. Die Russiese ontdekkingsreisiger Semjon Dezhnef het reeds in 1648, nadat hy die Beringstraat bereik het, verslag gelewer oor twee eilande. Dit is egter onseker of dit die Diomede-eilande was.
In die winter vorm pakys tussen die twee eilande sodat daar geloop kan word van die een na die ander. Dit word egter verbied.
↑ (en) "Two of the world`s largest countries, Russia and the United States, at their closest points are separated by 2.4 miles, but are 21 hours apart! Find out how … | ePaper | DAWN.COM". epaper.dawn.com. Besoek op 21 Junie 2018.
Wikimedia Commons het meer media in die kategorie Diomede-eilande.
Ontsluit van "https://af.wikipedia.org/w/index.php?title=Diomede-eilande&oldid=1894352"
Eilande in Stille Oseaan
Eilande van Rusland
Eilande van die Verenigde State van Amerika
Die bladsy is laas op 18 Januarie 2019 om 09:47 bygewerk.